text: Carl Holst skal forklare sig i forsvarsudvalget torsdag
  29 september 2015 kl. 06.00
  Netop som Region Syddanmark har skærpet kritikken, nye sager dukker op - og private borgere har meldt Carl Holst til politiet, skal forsvarsministeren torsdag forklare sig i samråd i Folketingets forsvarsudvalg.
  
  
  Udvalget har bedt ministeren om at redegøre for, om oplysningerne på Forsvarsministeriets hjemmeside om ministerens særlige rådgiver er fyldestgørende, og hvorfor det ikke fremgik, at den særlige rådgiver har deltaget i Carl Holsts folketingsvalgkamp.
  Desuden har udvalget bedt ministeren om at redegøre for, hvilke konkrete tiltag han vil tage på baggrund af den kritik, der er blevet fremført af ministeren fra forsvarets tre største faglige organisationer.
  Samrådsspørgsmålet er stillet efter ønske fra medlem af Forsvarsudvalget Trine Bramsen (S).
   
  Samrådet, der er offentligt, finder sted torsdag eftermiddag.
  